Fotball er den største aktiviteten i Høvik IF med ca. 800 aktive omtrent likt fordelt mellom gutter og jenter fra første klasse og opp til junior. I tillegg er vel 200 foreldre på frivillig basis aktive som ledere, trenere og annet støtteapparat for å legge forholdene til rette for de aktive. 10. juli 2011 åpnet Høviks nye idrettsanlegg med kunstgress. Kunstgressbanen erstattet gamle Høvikbanen-grus og blir islagt om vinteren. A-laget til Høvik spiller i 6. divisjon.